U sklopu projekta Eko-Eko Volonterko provedena je aktivnost Studijski posjet Osnovnoj školi Šime Budinića iz Zadra s ciljem upoznavanja primjera dobre prakse osnovne škole koja u svom obrazovnom programu i radu s učenicima provodi volonterske akcije. Volonterske akcije provode u sklopu svog školskog volonterskog kluba koji okuplja učenike, nastavnike i roditelje – školske volontere. Studijski posjet je trajao tri dana (11.-13.10.2017.). Kroz posjet sudionici - učenici, nastavnici i ravnateljice OŠ A. Mihanović i OŠ A. M. Reljković te projektni tim Eko Brezne upoznali su se s aktivnostima škole, volonterskim programima i volonterskim klubom OŠ Šime Budinića. Sudionici posjeta su imali priliku sudjelovati u volonterskoj akciji OŠ Šime Budinić pod nazivom Dani kruha koju su organizirali učenici – školski volonteri iz njihovog volonterskog kluba, te na predavanju Zadarskog volonterskog centra koji surađuje sa osnovnom školom Šime Budinić i pruža podršku u provedbi školskih volonterskih akcija i u uključivanju učenika u volonterske akcije organizirane izvan sjedišta škole. Domaćinima je predstavljen projekt Eko-Eko Volonterko, aktivnosti udruge Eko Brezna te aktivnosti, volonterske akcije i projekti osnovnih škola A. M. Reljković te OŠ A. Mihanović.